Alsace
Alsace (ransk., [alzas] ) tai Elsass (saks.) on yksi Ranskan hallinnollisista alueista. Se sijaitsee Saksan ja Sveitsin rajalla. Alsacen pääkaupunki on Strasbourg. Alsacessa asuu 1 734 145 ihmistä (1999).
Benelux
Benelux-maat on Euroopassa sijaitseva talousliitto, joka käsittää Alankomaiden, Belgian ja Luxemburgin valtiot. Nämä kolme pinta-aloiltaan pientä valtiota sijaitsevat Saksan pohjoisosan länsipuolella ja Ranskan pohjoispuolella. Lännessä lähin naapuri – tosin Pohjanmeren ja Englannin kanaalin toisella puolen – on Yhdistynyt kuningaskunta.